**NU PLOUA TRIST**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NU PLOUĂ TRIST

Atâtea vieţi trăite doar în minte!

Atâtea amintiri ce obosesc!

De-aş vrea să-ţi spun că încă te iubesc

Ar trbui să inventez cuvinte.

Căci cele vechi le-am folosit cândva,

Le-ai ascultat de mult şi ai plecat,

Urmând apoi, un ev întunecat

Cu roluri reci şi cer de mucava.

Nu plouă trist şi plumbul nu apasă

Striveşte însă marea depărtare.

În labirintul zilei n-am culoare,

Spre ochii tăi cortina pare trasă.

Sau o perdea de plumb şi ploaie tristă

Dintr-un volum cu tente plumburii.

Eu încă mă întreb dacă revii

Şi-mi trec dorinţele pe altă listă

Cu scrisul obosit şi tremurat.

De ce-ai venit şi-apoi de ce-ai plecat?